Държавен вестник, бр. 50, 2011 г., стр. 21

БРОЙ  50	
Д Ъ Р Ж А В Е Н  В Е С Т Н И К 	
СТР.  21  
независимо от етапа, на който се намира 
процедурата за изменение, продължаване на 
срока или преиздаване на разрешителното.
Чл. 20. (1) По решение на органа, установил 
задължението, и при условията на Данъчно-
осигурителния процесуален кодекс се допуска 
отсрочено (до определен краен срок) или 
разсрочено (на части) плащане на таксите 
по чл. 16, ал. 1, т. 2 за суми до 30 000 лв. и 
при условие, че разсрочване или отсрочване 
се иска до една година от датата на издаване 
на решението.
(2) Отсрочването или разсрочването на 
плащането се прави по искане на длъжника 
и въз основа на предварително съгласуван и 
одобрен от органа, издал разрешителното, и 
Предприятието за управление на дейностите по 
опазване на околната среда погасителен план.
(3) Извън случаите по ал. 1 разрешението за 
разсрочено или отсрочено плащане на таксите 
по чл. 16, ал. 1, т. 2 се издава от министъра 
на финансите.
(4) Сумите по ал. 1 се заплащат заедно с 
дължимата лихва за периода на забава.
ДОПЪЛНИТЕЛНА РАЗПОРЕДБА
§ 1. По смисъла на тарифата целите на 
ползване на водата са:
1. „Питейно-битово водоснабдяване“ – ко­
гато черпената вода се използва за пиене, 
приготвяне на храна и други битови цели или 
за производство на хранителни, лекарствени 
или козметични продукти или вещества, 
предназначени за консумация от човека, 
в случай че качеството на водата може да 
окаже влияние върху качеството на крайните 
продукти.
2. „Самостоятелно питейно-битово во­
доснабдяване“ от подземни води – когато 
черпената вода се добива чрез индивидуални 
собствени водовземни съоръжения извън во­
доснабдителните системи на населените места 
и селищните образувания и се използва за 
питейно-битово водоснабдяване на отделни 
обществени и стопански обекти, в които по­
стоянно или временно пребивават или рабо­
тят хора, и/или се произвеждат хранителни, 
лекарствени или козметични продукти.
3. „Промишлено водоснабдяване“ – кога­
то черпената вода се използва за дейности, 
свързани с добив и преработка на суровини 
и материали и/или производство на готова 
продукция. Промишленото водоснабдяване 
не включва питейно-битовото водоснабдяване 
на обектите и водоснабдяването на обекти 
за производство на хранителни, лекарствени 
или козметични продукти. Като специфична 
цел към „промишлени цели“ в разрешител­
ното се отбелязват „минна дейност“ (добив 
на подземни богатства) и „охлаждане с под­
земни води“. 
4. „Охлаждане“ – когато повърхностна 
вода се използва за охлаждане на машини и 
съоръжения в процеса на работата им.
5. „Напояване на земеделски култури“ – ко­
гато черпената вода се използва за подобряване 
на водния режим на почвата и растенията, 
изпитващи в естествени условия недостиг 
на влага.
6. „Животновъдство“ – когато черпената 
вода се използва в дейности, свързани с раз­
въждането и отглеждането на животни.
7. „Аквакултури“ – когато черпената вода 
се използва в дейности, свързани с развъжда­
нето и отглеждането на риби и други водни 
организми.
8. „Други цели“ – когато черпената вода 
се използва за всички други цели извън из­
рично посочените в т. 1 – 7 и за осигуряване 
и поддържане на противопожарен резерв. В 
„други цели“ не се включва бутилиране на 
натурална минерална вода и/или газирани и 
други напитки, в състава на които се включва 
минерална вода.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. До изграждане на пречиствателните 
станции на населените места и селищните об­
разувания таксата за замърсяване за заустване 
на отпадъчни води в повърхностни води се 
изчислява годишно на базата на разрешеното 
годишно водно количество и индивидуалните 
емисионни ограничения, посочени в разре­
шителното.
§ 3. (1) Органите по чл. 52 от Закона за 
водите привеждат целите на използване на 
водата в издадените разрешителни до вли­
зането в сила на тарифата в съответствие 
с посочените цели в § 1 от допълнителната 
разпоредба при първото изменение или про­
дължаване на разрешителното. 
(2) До изменение на разрешителните по ал. 1 
титулярят на разрешителното се уведомява 
за целта на водовземането с уведомлението 
по чл. 7, ал. 4.
§ 4. Тарифата се приема на основание 
чл. 194, ал. 6 от Закона за водите.
§ 5. Контролът по изпълнението на тари­
фата се възлага на министъра на околната 
среда и водите.
7829